CELEX: 32019D2156
Language: fi
Date: 2019-10-07 00:00:00
Title: Neuvoston Päätös (EU) 2019/2156, annettu 7 päivänä lokakuuta 2019, Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyllä Euro–Välimeri-sopimuksella perustetussa assosiaationeuvostossa Euroopan unionin puolesta esitettävästä kannasta, joka koskee suosituksen antamista pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaolon jatkamisen hyväksymisestä

17.12.2019   
               
               
                  FI
               
               
                  Euroopan unionin virallinen lehti
               
               
                  L 327/75
               
            
         NEUVOSTON PÄÄTÖS (EU) 2019/2156,
         annettu 7 päivänä lokakuuta 2019,
         Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyllä Euro–Välimeri-sopimuksella perustetussa assosiaationeuvostossa Euroopan unionin puolesta esitettävästä kannasta, joka koskee suosituksen antamista pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaolon jatkamisen hyväksymisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehty Euro–Välimeri-sopimus (1), jäljempänä ’sopimus’, tuli voimaan 1 päivänä maaliskuuta 2000.
                  
               
                     (2)
                  
                  
                     Sopimuksen 80 artiklan mukaisesti assosiaationeuvosto voi antaa suosituksia.
                  
               
                     (3)
                  
                  
                     Assosiaationeuvoston olisi hyväksyttävä kirjeenvaihdolla suositus pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017), jäljempänä ’toimintasuunnitelma’, voimassaolon uudesta jatkamisesta kahdella vuodella.
                  
               
                     (4)
                  
                  
                     On aiheellista vahvistaa unionin puolesta assosiaationeuvostossa esitettävä kanta, joka koskee suosituksen antamista toimintasuunnitelman voimassaolon jatkamisen hyväksymisestä, koska suosituksella on oikeusvaikutuksia.
                  
               
                     (5)
                  
                  
                     Toimintasuunnitelman voimassaolon jatkaminen muodostaa EU:n ja Marokon yhteistyön perustan vuosina 2019 ja 2020 ja mahdollistaa EU:n ja Marokon suhteiden uusien ensisijaisten alojen määrittämisen tuleville vuosille,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyllä Euro–Välimeri-sopimuksella perustetussa assosiaationeuvostossa Euroopan unionin puolesta esitettävä kanta, joka koskee suosituksen antamista pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaolon kahdella vuodella (2019 ja 2020) jatkamisen hyväksymisestä, perustuu tähän päätökseen liitettyyn suositusluonnokseen.
         
         
            2 artikla
            Tämä päätös on osoitettu komissiolle ja unionin ulkoasioiden ja turvallisuuspolitiikan korkealle edustajalle.
         
         
            Tehty Luxemburgissa 7 päivänä lokakuuta 2019.
            
               
                  Neuvoston puolesta
               
               
                  Puheenjohtaja
               
               A.M. HENRIKSSON
            
         
         
            (1)  EYVL L 70, 18.3.2000, s. 2.
      
      
         
            
               LUONNOS
            
            EU–MAROKKO-ASSOSIAATIONEUVOSTON SUOSITUS N:o 1/2019,
            annettu … päivänä … kuuta …,
            pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaolon kahdella vuodella jatkamisen hyväksymisestä
            EU–MAROKKO-ASSOSIAATIONEUVOSTO, joka
            ottaa huomioon Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro–Välimeri-sopimuksen (1), jäljempänä ’Euro–Välimeri-sopimus’,
            sekä katsoo seuraavaa:
            
                        (1)
                     
                     
                        Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehty Euro–Välimeri-sopimus, jäljempänä ’sopimus’, tuli voimaan 1 päivänä maaliskuuta 2000.
                     
                  
                        (2)
                     
                     
                        Sopimuksen 80 artiklan mukaisesti assosiaationeuvosto voi antaa aiheelliseksi katsomiaan suosituksia sopimuksen tavoitteiden saavuttamiseksi.
                     
                  
                        (3)
                     
                     
                        Sopimuksen 90 artiklan mukaan osapuolet toteuttavat kaikki sopimuksesta johtuvien velvoitteidensa täyttämiseksi tarvittavat yleiset ja erityiset toimenpiteet ja huolehtivat siitä, että sopimuksessa vahvistetut tavoitteet saavutetaan.
                     
                  
                        (4)
                     
                     
                        Assosiaationeuvoston työjärjestyksen 10 artiklassa määrätään mahdollisuudesta antaa suosituksia kirjallisella menettelyllä istuntojen välissä.
                     
                  
                        (5)
                     
                     
                        Pitkälle edistyneen maan aseman täytäntöönpanoa koskevan toimintasuunnitelman (2013–2017), jäljempänä ’toimintasuunnitelma’, voimassaoloa jatkettiin yhdellä vuodella vuonna 2018. Toimintasuunnitelman voimassaolon jatkaminen kahdella uudella vuodella muodostaa EU:n ja Marokon suhteiden perustan vuosina 2019 ja 2020 ja mahdollistaa EU:n ja Marokon suhteiden uusien ensisijaisten alojen määrittämisen tuleville vuosille,
                     
                  SUOSITTAA
            
               Ainoa artikla
               Assosiaationeuvosto suosittaa, kirjallista menettelyä noudattaen, pitkälle edistyneen maan aseman täytäntöönpanoa koskevan EU–Marokko-toimintasuunnitelman (2013–2017) voimassaolon jatkamista kahdella vuodella.
            
            
               Tehty …
               
                  
                     EU–Marokko-assosiaationeuvoston puolesta
                  
                  
                     Puheenjohtaja
                  
               
            
            
               (1)  EYVL L 70, 18.3.2000, s. 2.